મહેસાણાની સિવિલ હોસ્પિટલમાં મીશન મંગલમ પ્રોજેક્ટ હેઠળ સ્વીપર તરીકે ફરજ બજાવતી સખીમંડળની ૪૯ મહિલા પૈકી ૧૫ મહિલાને સખીમંડળમાં પરત મોકલવાનો સિવિલ સર્જને જિલ્લા ગ્રામ વિકાસ એજન્સીને પત્ર લખતાં છૂટી કરાયેલી મહિલાઓમાં નારાજગી વ્યાપી ગઈ છે. મહેસાણાની જનરલ હોસ્પિટલનાં મુખ્ય તબીબી અધિકારી અને સિવિલ સર્જને પાંચમી જુલાઈનાં રોજ જિલ્લા ગ્રામ વિકાસ એજન્સીને પત્ર લખ્યો છે.આ પત્રમાં તેમણે મીશન મંગલમ પ્રોજેક્ટ હેઠળ ડીસ્ટ્રીક્ટ લાઈવ હુડ વિભાગમાં કામ કરતી સખીમંડળની ૪૯ મહિલાઓ પૈકી ૧૫ મહિલાઓને સખીમંડળમાં પરત લેવાનો આદેશ કર્યો છે.